১৯ রবিউল আউয়াল

১৯ রবিউল আউয়াল হলো ইসলামি বর্ষপঞ্জির তৃতীয় মাস রবিউল আউয়ালের উনবিংশ দিবস। এটি হিজরি বর্ষপঞ্জি অনুযায়ী বছরের ৭৮তম দিন। তবে যদি সফর মাস ৩০ দিন পূর্ণ করে, তাহলে এটি বছরের ৭৯তম দিন হিসেবে গণ্য হয়। এই দিনের পর হিজরি বছর শেষ হতে আরো ২৭৬ অথবা ২৭৭ দিন অবশিষ্ট থাকে।

 ঘটনাবলি 
 ১২৯৯ হিজরি – মিশরীয় সংবিধান জারি হয়।
 ১৩১৪ হিজরি– ইঙ্গ-জাঞ্জিবার যুদ্ধ যুদ্ধ শুরু ও শেষ হয়, যা ব্রিটিশ সাম্রাজ্য ও জাঞ্জিবার সালতানাতের মধ্যে সংঘটিত হয়েছিল। এটি ইতিহাসের সবচেয়ে সংক্ষিপ্ত যুদ্ধ হিসেবে পরিচিত, যা প্রায় চল্লিশ মিনিট স্থায়ী হয় এবং ইংরেজদের বিজয়ের মাধ্যমে শেষ হয়।
 ১৩২৭ হিজরি – উসমানীয় সাম্রাজ্যে ঐক্য ও প্রগতি দল কর্তৃক গঠিত সরকারের পরিকল্পনায় লাগাতার সামরিক অভ্যুত্থান শুরু হয়, যার ফলে সুলতান দ্বিতীয় আবদুল হামিদকে ক্ষমতাচ্যুত করা হয়।
 ১৩৪২ হিজরি – প্রায় ভেঙে পড়া উসমানীয় সাম্রাজ্যের ধ্বংসাবশেষের উপর তুরস্ক প্রজাতন্ত্র ঘোষিত হয়, যার প্রথম রাষ্ট্রপতি ছিলেন মুস্তাফা কামাল।
 ১৩৬৭ হিজরি – মহাত্মা গান্ধী এক হিন্দু উগ্রপন্থীর হাতে নিহত হন।
 ১৩৬৮ হিজরি – আবদুল কাদের আল-হুসাইনি প্রতিষ্ঠিত “জাইশ আল-জিহাদ আল-মুকাদ্দাস” (পবিত্র জিহাদের বাহিনী) ভেঙে দেওয়া হয়, যা ইসরায়েল রাষ্ট্র প্রতিষ্ঠার বিরোধিতার জন্য গঠিত হয়েছিল।
 ১৩৭১ হিজরি – তিউনিসিয়ার স্বাধীনতার লক্ষ্যে হাবিব বুরগিবার আন্দোলন শুরু হয়।
 ১৩৭৪ হিজরি – জামাল আবদেল নাসের মিশরের প্রথম রাষ্ট্রপতি মোহাম্মদ নাজিবকে ক্ষমতাচ্যুত করে গৃহবন্দী করেন এবং নিজে ক্ষমতা গ্রহণ করে দেশে সান্ধ্য আইন জারি করেন।
 ১৩৭৫ হিজরি – ফরাসি সরকার মরক্কোর সুলতান সিদি পঞ্চম মোহাম্মদকে শাসক হিসেবে স্বীকৃতি দেয়। তিনি জনসমর্থন ও রাজনৈতিক চাপে নির্বাসন থেকে ফিরে আসেন। তাঁর ফিরে আসার পর সিদি মোহাম্মদ বিন আরফা সিংহাসন ত্যাগ করেন।
 ১৩৭৯ হিজরি – আবদুল করিম কাসিম তাঁর বিরুদ্ধে ষড়যন্ত্রের অভিযোগে নাসেরপন্থী কয়েকজন সেনা কর্মকর্তার মৃত্যুদণ্ডের নির্দেশ দেন।
 ১৩৮৪ হিজরি–জেরুজালেমে প্রথম ফিলিস্তিনি চিকিৎসা সম্মেলন অনুষ্ঠিত হয়।
 ১৩৯২ হিজরি– পপুলার ফ্রন্ট ফর দ্য লিবারেশন অফ প্যালেস্টাইনের কয়েকজন সদস্য "সাবিনা ফ্লাইট ৫৭২"  বিমানটি ছিনতাই করে।
 ১৩৯৬ হিজরি – মামদুহ সালেম মিশরে দ্বিতীয় বারের মতো মন্ত্রিসভা গঠন করেন।
 ১৪০১ হিজরি – সৌদি আরবের তাইফ শহরে ইসলামি সহযোগিতা সংস্থার শীর্ষ সম্মেলন অনুষ্ঠিত হয়।
 ১৪০৫ হিজরি – মুয়াবিয়া উলদ সিদি আহমদ তাইয়া মৌরিতানিয়ায় সামরিক অভ্যুত্থান ঘটিয়ে রাষ্ট্রপতি মুহাম্মদ খুনা উলদ হায়দাল্লাকে অপসারণ করে ক্ষমতা দখল করেন।
 ১৪৩০ হিজরি – সিরিয়ার রাজধানী দামেস্কে লেবাননের দূতাবাস উদ্বোধন করা হয় এবং দুই দেশের স্বাধীনতার পর প্রথমবারের মত সেখানে লেবাননের জাতীয় পতাকা উত্তোলন করা হয়।
 ১৪৩৮ হিজরি –
 লেবাননের নির্বাচিত প্রধানমন্ত্রী সা’দ হারিরি দ্বিতীয় বারের মতো সরকার গঠনের ঘোষণা করেন; এটি রাষ্ট্রপতি মিশেল আউনের আমলের প্রথম সরকার ছিল।
 জর্ডানের কারাক শহরে আইএস-সমর্থিত এক হামলায় ১২ জন নিহত ও ৩৫ জন আহত হয়।

 জন্ম 
 ১৩১৮ হিজরি– মুহাম্মদ নজিব, মিশর প্রজাতন্ত্রের প্রথম রাষ্ট্রপতি।
 ১৩৪৮ হিজরি – ইয়াসির আরাফাত, ফিলিস্তিনি জাতীয় কর্তৃপক্ষের রাষ্ট্রপতি, ফিলিস্তিন মুক্তি সংস্থার (পিএলও) চেয়ারম্যান ও শান্তিতে নোবেল পুরস্কারপ্রাপ্ত।
 ১৩৫৮ হিজরি – জান ওবেইদ, লেবানীয় রাজনীতিবিদ।

 মৃত্যু 
 ৬৬৩ হিজরি–হালাকু খান, চেঙ্গিস খানের নাতি, ইলখানাতের প্রতিষ্ঠাতা ও বাগদাদ আক্রমণকারী।
 ১৩৬৭ হিজরি – মহাত্মা গান্ধী, ভারতীয় জাতীয় নেতা ও অহিংস আন্দোলনের পথিকৃৎ।
 ১৩৮৫ হিজরি – হুসেইন রিয়াদ, মিশরীয় অভিনেতা।
 ১৪০১ হিজরি – নাসের আল-উসাইমি, কুয়েতের জাতীয় পরিষদের (মজলিস আল-উম্মা) সদস্য।
 ১৪১৪ হিজরি – মুহাম্মদ খারাফি, কুয়েতি অর্থনীতিবিদ ও রাজনীতিবিদ।
 ১৪৩৪ হিজরি – জামাল আল-বান্না, মিশরীয় ইসলামি চিন্তাবিদ।

 আরো দেখুন 

 রবিউল আউয়াল
 ১ রবিউল আউয়াল

 গ্রন্থপঞ্জি 



















 তথ্যসূত্র 

 বহিঃসংযোগ 







বিষয়শ্রেণী:হিজরি তারিখ
বিষয়শ্রেণী:রবিউল আউয়াল